Республикэм щыпсэу цIыхубз нэхъыжь дыдэр илъэси 127-рэ ирокъу
Бахъсэн районым хиубыдэ Зеикъуэ къуажэм щыщ Щауэ Нану илъэси 127-рэ зэрырикъуамкIэ гуапэу ехъуэхъуащ район администрацэм и Iэтащхьэм и къалэнхэр зыгъэзащIэ Къанэмэт Рустам.
1890 гъэм къалъхуа бзылъхугъэр иджыри хъарзынэу и лъэм зэрехьэ. И тхьэкIумэр жанщ, гъащIэм и гур хузэIухащ. Абы быни 5, къуэрылъху-пхъурылъхуу 16, абыхэм я быныжу 31-рэ иIэщ.
Бахъсэн районым и щIыналъэ администрацэм и пресс-IуэхущIапIэ.
